stanford-oval/wikipedia huggingface dataset:
Marvelin ABC-televisiosarjat
Perutut projektit > Muut

Tammikuussa 2016 Lee paljasti ABC Studiosin kehittävän toista komediasarjaa Marvelille Damage Controlin jälkeen. Elokuussa 2019 ABC Entertainmentin johtaja Karey Burke sanoi ABC:n keskustelevan Marvelin kanssa aktiivisesti ”eräästä tietystä projektista”, luodakseen aivan uudenlaisen naispuolisiin hahmoihin keskittyvän sarjan. Projekti oli erillinen Allan Heinbergin kehitteillä olevasta sarjasta. Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.
Scott Buck toimi Inhumansin showrunnerina.
Paramore

| Paramore |
| --- | --- |

 Paramore vuonna 2017.
Tiedot
Toiminnassa:  2004–
Tyylilaji:  vaihtoehtorock, pop-punk, voimapop, pop-rock
Kotipaikka:  Franklin, Tennessee, Yhdysvallat
Laulukieli:  englanti
Jäsenet:  Hayley Williams,  laulu, koskettimet, kitara   Taylor York,  kitara   Zac Farro,  rummut, lyömäsoittimet  
Entiset jäsenet:  Josh Farro,  kitara, taustalaulu   Jeremy Davis,  basso, taustalaulu   Jason Bynum,  kitara, taustalaulu   John Hembree,  basso, taustalaulu   Hunter Lamb,  kitara, taustalaulu  
Levy-yhtiö:  Fueled by Ramen Warner Music Group  
Aiheesta muualla
Kotisivut
Infobox OKNimi-testi OK: 
Paramore on yhdysvaltalainen rockyhtye, joka perustettiin Tennesseessä vuonna 2004. Vuonna 2008 yhtye oli ensimmäistä kertaa Grammy-ehdokkaana. Yhtyeen nykyiseen kokoonpanoon kuuluvat laulaja Hayley Williams, rumpali Zac Farro ja kitaristi Taylor York. Yhtye on julkaissut kuusi studioalbumia: All We Know Is Falling (2005), RIOT! (2007), Brand New Eyes (2009), Paramore (2013), After Laughter (2017) ja This Is Why (2023).
Yhtyeen historia > 2002–2004: Yhtyeen perustaminen

Yhtyeen laulaja Hayley Williams muutti 13-vuotiaana vuonna 2002 Mississippistä Tennesseehen. Siellä hän tapasi veljekset Josh ja Zac Farron. Williams kävi tuolloin yksityiskoulua. Melkein heti muuttonsa jälkeen Williams alkoi käydä laulutunneilla Brett Manningin kanssa.
Ennen Paramoren perustamista Williams ja basisti Jeremy Davis soittivat cover-yhtyeessä. Samaan aikaan Farron veljekset olivat soitelleet ja harjoitelleet yhdessä koulun jälkeen. Myöhemmin perustetun Paramoren muut jäsenet taas suhtautuivat "hermostuneesti koko naisasiaan", joka siis koski Williamsin valitsemista laulajaksi. He olivat kuitenkin niin läheiset ystävykset, että Williams alkoi kirjoittaa kappaleita heille ja yhteistyö toimi hyvin.
Vuonna 2004 yhtye koostui seuraavista jäsenistä: Josh Farro (kitara/taustalaulu), Zac Farro (rummut), Jeremy Davis (basso) ja Hayley Williams (laulu). Myöhemmin Williamsin naapuri Jason Bynum kävi koe-esiintymisessä, ja hänet valittiin soittamaan kitaraa. Williamsin mukaan yhtyeen nimi Paramore tulee siitä, että yhden heidän kaverinsa äidin tyttönimi oli Paramore, ja se kuulosti heidän mielestään hyvältä nimeltä.
Alun perin Hayley Williamsilla oli levytyssopimus Atlantic Recordsin kanssa sooloartistina vuonna 2003. Levy-yhtiön alkuperäinen suunnitelma oli tehdä hänestä poplaulaja, mutta Williams vastusti sitä sanoen, että hän halusi soittaa vaihtoehtorockia ja halusi yhtyeensä mukaan. Levy-yhtiön johtohenkilöstö päätti tehdä hänen toiveidensa mukaan ja antoi hänelle mahdollisuuden näyttää, mitä hän haluaa.
Kappale ”Conspiracy” oli ensimmäinen koko yhtyeen yhteistä käsialaa oleva kappalelähde? ja oli myöhemmin mukana heidän debyyttialbumillaan. Paramore teki levytyssopimuksen huhtikuussa 2005 Fueled by Ramenin kanssa.
Yhtyeen historia > 2005–2006: All We Know Is Falling

Paramore matkusti takaisin Orlandoon, Floridaan, kirjoittamaan ja äänittämään uutta musiikkia, mutta pian tämän jälkeen basisti Jeremy Davis päätti jättää yhtyeen henkilökohtaisista syistä. Muut Paramoren jäsenet jatkoivat kappaleiden kirjoittamista suunnittelemalleen All We Know -albumille. Yhtye päätti kuitenkin myöhemmin, että albumin nimeksi tulisikin All We Know Is Falling. Williams on kertonut, että "sohva kyseisen albumin etukannessa kuvastaa Jeremyn lähtöä; sen varjot sekä se, että sohvalla ei istu ketään kuvastaa tunnetta, kun Jeremy päätti lähteä, sillä meille kaikille tuli tunne, että sohvalle jäi yksi ylimääräinen paikka". Kiertueiden ajaksi Paramoren jäsenet päättivät ottaa mukaan basisti John Hembreen. Oltuaan viisi kuukautta poissa Davis päätti kuitenkin palata takaisin yhtyeeseen, jolloin Hembree lähti yhtyeestä.
Paramoren debyyttialbumi All We Know Is Falling julkaistiin 26. heinäkuuta 2005 Yhdysvalloissa. Paramore julkaisi kappaleen ”Pressure” ensimmäisenä singlenään. Kappaleeseen tehtiin myös musiikkivideo, jonka ohjasi Shane Drake, mutta single ei menestynyt hyvin. Heinäkuussa kappale ”Emergency” julkaistiin Paramoren toisena singlenä, jonka videon ohjasi jälleen Shane Drake. Kolmas single, ”All We Know” julkaistiin melko pian tämän jälkeen. Tähänkin kappaleeseen kuvattiin musiikkivideo.lähde?
Vuoden 2006 helmikuussa Williams esiintyi October Fall -nimisen yhtyeen kappaleessa ”Keep Dreaming Upside Down”.
Paramore teki cover-version Foo Fighters -yhtyeen kappaleesta ”My Hero” elokuvan Superman Returns soundtrack-albumille Sound of Superman, joka julkaistiin 26. kesäkuuta 2006.
Paramoren ensimmäinen Yhdysvaltain-rubriikkikonsertti alkoi 2. elokuuta 2006. Vuonna 2006 he olivat ehdolla "Best New Band” -kategoriassa ja Williams äänestettiin toiseksi "Sexiest Female" -listalla Britannian Kerrang!-lehdessä.lähde?
Yhtyeen historia > 2011–2015: Paramore ilman Farron veljeksiä

18. joulukuuta 2010 Paramore ilmoitti yhtyeen virallisilla sivuilla, että Farron veljekset, kitaristi Josh ja rumpali Zac, jättävät yhtyeen. Viestissä yhtyeeseen jääneet jäsenet kertoivat, etteivät olleet yllättyneitä päätöksestä, koska viimeisen vuoden ajan veljekset olivat vaikuttaneet siltä, etteivät enää viihtyneet yhtyeessä. Ilmoituksessa kerrottiin myös, että jäljelle jääneet jäsenet jatkavat yhdessä.
7. tammikuuta 2011 MTV-kanavan haastattelussa Hayley Williams kertoi, että yhtye julkaisee tänä vuonna uutta musiikkia. 7. kesäkuuta 2011 yhtye julkaisi singlen nimeltä ”Monster”. Se sisältyy myös Transformers: Kuun pimeä puoli -elokuvan soundtrackille, joka julkaistiin 14. kesäkuuta 2011.
9. kesäkuuta 2011 Hayley Williams ilmoitti yhtyeen aloittaneen uusien kappaleiden tekemisen, ja uuden albumin oli tarkoitus ilmestyä alkuvuodesta 2012. 5. syyskuuta Williams ilmoitti yhtyeen julkaisevan uuden kappaleen, nimeltään ”Renegade”. Se äänitettiin samaan aikaan ”Monster”-kappaleen kanssa.
11. lokakuuta 2011 Paramore ilmoitti julkaisevansa kolme uutta kappaletta seuraavan kolmen kuukauden aikana vuoden 2011 loppuun mennessä. Yhtye julkaisi vain kotisivuillaan myynnissä olevan Singles Club -paketin, johon sisältyy yhtyeen uudet kappaleet. Kappale ”Hello Cold World” julkaistiin 7. marraskuuta ja ”In the Mourning” 5. joulukuuta 2011.
Paramore aloitti heinäkuussa 2012 kappaleiden äänittämisen uudelle albumille tuottaja Justin Meldal-Johnsenin kanssa. Yhtye ilmoitti kotisivuillaan 6. joulukuuta 2012 uuden albumin nimeksi tulevan Paramore, ja että se julkaistaan 9. huhtikuuta 2013. Ensimmäisenä singlenä albumilta julkaistiin kappale ”Now”. Albumin toisena singlenä julkaistiin maaliskuussa 2013 kappale ”Still into You”.
Yhtyeen historia > 2015–2021: Muutoksia yhtyeen kokoonpanossa ja After Laughter

Yhtye ilmoitti 15. joulukuuta 2015 Jeremy Davisin jättävän yhtyeen. Tarkkaa syytä eroon ei ilmoitettu, mutta Facebookiin jaetussa tiedotteessa kerrottiin yhtyeen jäsenten eroavan hyvissä väleissä ja Paramoren jatkavan toimintaansa. Myöhemmin Davis kuitenkin haastoi yhtyeen jäljellä olevat jäsenet, Hayley Williamsin ja Taylor Yorkin, oikeuteen koskien epäselvyyksiä Davisin Paramoreen liittyvissä tuloissa. Keväällä 2017 uutisoitiin, että oikeudellinen riita oli selvitetty.
Tammikuussa 2016 Williams kertoi Twitterissä yhtyeen tekevän parhaillaan uutta albumia. Seuraavan vuoden helmikuussa yhtye ilmoitti entisen rumpalin, Zac Farron, paluusta Paramoreen. Jo ennen ilmoitusta tiedettiin Farron soittavan rumpuja uudella albumilla.
Huhtikuussa 2017 Paramore julkaisi uuden singlen, ”Hard Times”, ja 12. toukokuuta viidennen studioalbuminsa nimeltä After Laughter. Albumilta julkaistiin kaiken kaikkiaan viisi singleä. Albumin julkaisun jälkeen Paramore kiersi soittamassa ympäri maailmaa. Maailmankiertueen päätyttyä syyskuussa 2018 yhtye jäi tauolle.
Joulukuussa 2019 Williams ilmoitti aloittavansa soolouran. Tämä herätti epäilyksiä Paramoren lopettamisesta, mutta Williams tyrmäsi huhut myöhemmin naurettavina. Yhtyeen tauon aikana hän julkaisi kaksi sooloalbumia: Petals for Armor ja Flowers for Vases / Descansos.
Yhtyeen historia > 2022–nykyhetki: This Is Why

Syyskuussa 2022 Paramore palasi tauolta ja julkaisi ensimmäisen singlen ”This Is Why” kuudennelta studioalbumiltaan. Samanniminen albumi julkaistiin 10. helmikuuta 2023. Se sijoittui ensimmäiseksi sekä Britannian että Australian albumilistoilla ja toiseksi yhdysvaltalaisella Billboard 200 -albumilistalla.
Albumin ensimmäisen singlen julkaisua seurasi lyhyt teatterikiertue Pohjois-Amerikassa syksyllä 2022. Yhtye esiintyi vuoden aikana myös muutamilla festivaaleilla Yhdysvalloissa, kuten When We Were Young, Austin City Limits ja Corona Capital. Albumin julkaisun jälkeen yhtye oli kiertueella Etelä-Amerikassa, Isossa-Britanniassa, Irlannissa ja Pohjois-Amerikassa.
Yhtyeen tauon aikana sen kiertuekokoonpanossa tapahtui muutoksia. Heinäkuussa 2022 Paramoren pitkäaikainen kiertuejäsen ja kitaristi Taylor Yorkin veli Justin York ilmoitti, että lakkaa kiertämästä yhtyeen kanssa ollakseen enemmän perheensä kanssa. Yorkin tilalle otettiin Brian Robert Jones. Yorkin lähdön aikoihin muita Paramoren kiertuejäseniä olivat basisti Joey Howard, kitaristi Logan MacKenzie ja rumpali Joseph Mullen.
Paramore lämmitteli Taylor Swiftiä tämän  maaliskuussa 2023 alkaneen The Eras Tourin kahdessa ensimmäisessä konsertissa ja lämmittelee myös kaikissa kiertueen Euroopan konserteissa kesällä 2024. Swift ja Paramoren Hayley Williams ovat olleet ystäviä teini-ikäisistä asti ja julkaisivat yhteisen kappaleen ”Castles Crumbling” Swiftin uudelleenlevytetyllä albumilla Speak Now (Taylor’s Version) heinäkuussa 2023.
Jäsenet > Nykyiset jäsenet

Hayley Williams – laulu, akustinen kitara ja koskettimet (2004–)
Taylor York – soolokitara (2007–)
Zac Farro – rummut, lyömäsoittimet (2004–2010, 2017–)
Jäsenet > Nykyiset kiertuejäsenet

Joey Howard – bassokitara (2015–)
Logan MacKenzie – kitara (2017–)
Joseph Mullen – rummut (2017–)
Brian Robert Jones – kitara, taustalaulu (2022–)
Jäsenet > Entiset jäsenet

Jason Bynum – kitara (2004–2005)
John Hembree – bassokitara (2005)
William 'Hunter' Lamb – kitara (2005–2007)
Josh Farro – soolokitara, taustalaulu (2004–2010)
Jeremy Davis – bassokitara (2004–2005, 2005–2015)
Jäsenet > Entiset kiertuejäsenet

Josh Freese – rummut (2010–2011)
Jason Pierce – rummut (2011–2012)
Hayden Scott – rummut (2012)
Ilan Rubin – rummut (2012–2013)
Miles McPherson – rummut (2013)
Jon Howard – rytmikitara, koskettimet, taustalaulu (2010–2016)
Aaron Gillespie – rummut (2013–2017)
Justin York – kitara, taustalaulu (2010–2022)
Diskografia

All We Know Is Falling (2005)
RIOT! (2007)
Brand New Eyes (2009)
Paramore (2013)
After Laughter (2017)
This Is Why (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Paramoren kotisivut
Paramore
|  Hayley Williams  Taylor York  Zac Farro >  Jeremy Davis  Josh Farro  Jason Bynum  John Hembree  William Lamb  |
| --- | --- |
Studioalbumit::  All We Know Is Falling  Riot!  Brand New Eyes  Paramore  After Laughter  This Is Why 
Livealbumit::  Live in the UK 2008  The Final Riot! 
EP:t::  The Summer Tic EP  2010 Summer Tour EP  The Only Exception EP  Singles Club  The Holiday Sessions 
Singlet::  ”Pressure”  ”Emergency”  ”All We Know”  ”Misery Business”  ”Hallelujah”  ”Crushcrushcrush”  ”That’s What You Get”  ”Decode”  ”Ignorance”  ”Brick by Boring Brick”  ”The Only Exception”  ”Careful”  ”Playing God”  ”Monster”  ”Now”  ”Still Into You”  ”Daydreaming”  ”Ain’t It Fun”  ”Hard Times”  ”Told You So”  ”Fake Happy”  ”Rose-Colored Boy”  ”Caught in the Middle”  ”This Is Why”  ”The News”  ”C’est Comme Ça” 
Muuta:: Paramoren diskografia
Laulaja Hayley Williams (keskellä) ja kitaristi Taylor York (oikealla) esiintymässä Vancouverissa, Kanadassa heinäkuussa 2007.
Paramore esiintymässä Brand New Eyes - kiertueellaan vuonna 2009.
Paramore esiintymässä The O2 -areenalla Lontoossa vuonna 2023. Kuvassa vasemmalta oikealle Zac Farro, Taylor York ja Hayley Williams.
Laivalähetys

Laivalähetys ry oli vuonna 1997 perustettu lähetysjärjestö, joka on tehnyt sosiaalista ja julistavaa lähetystyötä Suomessa ja muualla päin maailmaa, lähinnä Euroopassa. Työn alullepanijat olivat Kari (edesmennyt) ja Anneli Kolehmainen, jotka toimivat eläkkeellä ollessaan vapaaehtoisesti työssä voimiensa mukaan. Työmuoto on liittynyt läheisesti merenkulkuun. Yhdistyksellä on ollut kolme laivaa M/S Annet, M/S Elgö ja M/S Arje. M/S Elgö toimii nykyisin ravintolalaivakäytössä nimellä Merikarhu.
Aiheesta muualla

Laivalähetys ry:n Facebook-sivu
Essity

| Essity Aktiebolag |
| --- | --- |

Osake:  OMXS: ESSITY A OMXS: ESSITY B
ISIN:  SE0009922164
Perustettu:  2017
Toimiala:  henkilökohtainen hygienia
Tuotteet:  pehmopaperit
Kotisivu:  www.essity.com
Infobox OKVirheellinen NIMI-arvo: 
Essity Aktiebolag on ruotsalainen pehmopaperiyritys, jonka pääkonttori sijaitsee Tukholmassa. Essity perustettiin vuonna 2017 SCA:n jakautuessa kahtia.
Suomessa Nokian paperitehdas on Essityn omistuksessa.
Essityn tuotteita ovat muun muassa Libero-vaipat, Libresse-kuukautissuojat, Lotus-pehmopaperit, Tena-virtsankarkailusuojat ja Tork-käsipyyhkeet.
Aiheesta muualla

Essity
| n k  OMX Stockholm 30 |
| --- | --- |
 ABB  Alfa Laval  Assa Abloy  Astra Zeneca  Atlas Copco  Autoliv  Boliden  Electrolux  Ericsson  Essity  Evolution  Getinge  Hexagon  Hennes & Mauritz  Investor  Kinnevik  NIBE Industrier  Nordea Bank  Sandvik  SBB  SCA  SEB  Sinch  Sv. Handelsbanken  SKF  Swedbank  Tele2  Telia Company  Volvo 
Päivitetty: 5. tammikuuta 2024
| n k OMX Nordic 40 |
| --- | --- |
 ABB  Alfa Laval  Assa Abloy  Atlas Copco  Astra Zeneca  Boliden  Carlsberg  Coloplast  Danske Bank  DSV  EQT  Ericsson  Essity  Evolution  Genmab  Hexagon  Hennes & Mauritz  Investor  Kone  A. P. Møller-Mærsk  Nordea Bank  Neste  Nibe Insdustrier  Nokia  Novo Nordisk  Novozymes  Ørsted  Pandora  Sampo  Sandvik  SCA  SEB  Sv. Handelsbanken  Stora Enso  Swedbank  UPM-Kymmene  Volvo  Vestas Wind Systems 
Päivitetty: 5. tammikuuta 2024
Kortesjärven kirkko

| Kortesjärven kirkko |
| --- | --- |
 Kortesjärven kirkko
Sijainti:  Jääkärintie 65 62420 Kortesjärvi
Koordinaatit:  63°17′58″N, 023°09′21″E
Seurakunta:  Kauhavan seurakunta
Rakentamisvuosi:  1794
Suunnittelija:  Jacob Rijf
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kortesjärven kirkon kellotapuli.
Kortesjärven kirkko on Jacob Rijfin suunnittelema kirkko Kauhavan Kortesjärvellä. Se on rakennettu vuoden 1792 tienoilla ja vihitty käyttöön vuonna 1794. Muodoltaan kirkko on tasavartinen sisäviisteinen ristikirkko. Sen ristikeskuksesta matalalta jalustalta kohoaa monikulmainen torni, joka on saanut nykyisen muotonsa 1800-luvun jälkipuolella. Vanha hautausmaa ympäröi kirkkoa. Erillinen puurakenteinen kellotapuli on peräisin vuodelta 1856. Kirkkomaisemaan liittyy vuonna 1846 hirsistä rakennettu lainajyvämakasiini, joka on nykyään museokäytössä.
Kuvia

Urut ja urkuparvi
Kortesjärven kirkon vaivaisukko, kellotapulin seinässä
Kortesjärven kirkon sankarihautausmaan muistomerkki kesällä 2017
Kauko Räsäsen Jääkärimuistomerkki vuodelta 1958 Kortesjärven kirkon kirkkopihalla.
Kortesjärven kirkon Vapaussodan muistomerkki kesällä 2017
Aiheesta muualla

Kortesjärven kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kortesjärven kirkko Kauhavan seurakunnan sivuilla
| n k Jacob Rijfin suunnittelemat kirkot |
| --- | --- |
Kirkot:  Hyrynsalmen kirkko (1786)  Ylikiimingin kirkko (1788)  Luodon kirkko (1789)  Kortesjärven kirkko (1792)  Puolangan kirkko (1792–1949)  Himangan kirkko (1794)  Alatornion kirkko (1797)  Oravaisten kirkko (1797)  Lehtimäen kirkko (1800)  Vimpelin kirkko (1807)  Skellefteån maaseurakunnan kirkko (1800) 
| n k Perustiedot Wikidatassa: Kortesjärven kirkko (Q18660171)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Kauhava
sijainti: Kortesjärven kirkonkylä
katuosoite: Jääkärintie 65
koordinaatit: 63°17′58″N 23°09′21″E﻿ / ﻿63.2994°N 23.1558°E﻿ / 63.2994; 23.1558
Frans Joosefin maa

| Frans Joosefin maa |
| --- | --- |
 Northbrook, yksi Frans Joosefin maan saarista kesällä.
  
Maantiede
Muut nimet:  Lomonosovin maa
Merialue:  Jäämeri
Saaria yht.:  191
Suurin saari:  Prinssi Yrjön maa
Muita saaria:  Alexandran maa, Graham Bellin saari, Wilczekin maa
Pinta-ala:  16 134 km²
Valtio
Valtio:  Venäjä
Piirikunta:  Primorjen piiri
Alue:  Arkangelin alue
Väestö
Väkiluku:  ei vakituista asutusta
Frans Joosefin maa (ven. Земля́ Фра́нца-Ио́сифа, Zemlja Frantsa-Iosifa) eli Lomonosovin maa on Venäjälle kuuluva arktinen saariryhmä Barentsinmerellä Novaja Zemljan pohjoispuolella. Se koostuu 191 jään peittämästä saaresta. Saaret löydettiin 30. elokuuta 1873.
Historiaa

Vuonna 1873 Itävalta-Unkarin naparetkikunnan löytöretkeilijät Julius von Payer ja Karl Weyprecht löysivät saaret tutkimusmatkallaan Koillisväylän löytämiseksi. Saariryhmä nimettiin Itävallan keisari Frans Joosef I:n mukaan. Fridtjof Nansen ja Hjalmar Johansen viettivät talven 1895–1896 saarilla. Norjalla oli jonkin aikaa aluevaatimus saariin, joita se kutsui nimellä "Fridtjof Nansenin maa".
Vuonna 1926 Neuvostoliitto otti saaret haltuunsa ja sinne saapuivat ensimmäiset asukkaat. Saksalainen ilmalaiva Graf Zeppelin aloitti saarten tutkimisen ilmasta heinäkuussa 1931.
Saksa perusti miehitetyn sääaseman Alexandran maalle 22.9.1943 (Operaatio Aarteenkaivaja). Sääaseman miehistö evakuoitiin 11.7.1944, eikä sitä miehitetty uudelleen. Sukellusvene U-387 evakuoi sääaseman radiolaitteet ja muun laitteiston lokakuussa 1944 ja vei Frans Joosefin maan miehitetyn sääaseman korvaavan automaattisen sääaseman Novaja Zemljalle. Neuvostoliittolainen tutkimusryhmä löysi aseman jäänteet vuonna 1951 ja uudestaan vuonna 2016. Samalle alueelle perustettiin tutkimusasema Nagurskaja. Kylmän sodan aikana saaret julistettiin sotilasalueeksi ja niille rakennettiin pommikonetukikohta.
Maantiede

Saaristo on tuliperäinen. Saarille pääseminen ilman jäänmurtajan apua on mahdollista vain kesällä. Saarten kokonaispinta-ala on noin 16 134 neliökilometriä.
Hallinnollisesti saaret kuuluvat Arkangelin alueen Primorjen piiriin. Saarten postinumero on 163515.Frans Joosefin maan Nagurskajassa (ven. Нагурская) sijaitsee Venäjän federaation pohjoisin rajavartioasema ja lentokenttä. Se on ainoa pysyvästi asutettu paikka saariryhmällä. Lisäksi alueella on joitain hetkittäin asutettuja tutkimusasemia. selvennä
Frans Joosefin maan saaristoon suuntautuu selvästi vähäisempi määrä arktista matkailua kuin Norjalle kuuluville Huippuvuorille. Tämän on arvioitu johtuvan osaltaan sekä Frans Joosefin maan saarten vähäisistä matkailua tukevista palveluista että matkojen kalleudesta. Kestoltaan lyhyen ja matkailijamäärältään vähäisen turismin haittoja on pidetty vähäisinä.
Maantiede > Saaria

| Saari | Venäjäksi | Pinta-ala km² | Korkein kohta m |
| --- | --- | --- | --- |
| Prinssi Yrjön maa | Земля Георга, Zemlja Georga | 2820,8 | 416 |
| Wilczekin maa | Земля Вильчека, Zemlja Viltšeka | 2203,3 | 606 |
| Graham Bellin saari | Остров Греэм-Белл, Ostrov Grjeem-Bell | 1556,6 | 509 |
| Alexandran maa | Земля Александры, Zemlja Aleksandry | 1095,3 | 382 |
| Hall | Остров Галля, Ostrov Gallja | 1049,4 | 502 |
| Salisburyn saari | Остров Солсбери, Ostrov Solsberi | 960,0 | 482 |
| McClintockin saari | Остров Мак-Клинтока, Ostrov Mak-Klintoka | 611,5 | 521 |
| Jackson | Остров Джексона, Ostrov Džeksona | 521,4 | 481 |
| La Ronciere | Остров Ла-Ронсьер, Ostrov La-Ronsjer | 478,3 | 431 |
| Hooker | Остров Гукера, Ostrov Gukera | 459,8 | 576 |
| Ziegler | Остров Циглера, Ostrov Tsiglera | 448,0 | 554 |
| Champ | Остров Чамп, Ostrov Tšamp | 374,3 | 507 |
| Luigi | Остров Луиджи, Ostrov Luidži | 370,6 | 468 |
| Salm | Остров Сальм, Ostrov Salm | 344,0 | 343 |
| Kaarle-Aleksanterin saari | Остров Карла-Александра, Ostrov Karla-Aleksandra | 329,2 | 365 |
| Rudolfinsaari | Остров Рудольфа, Ostrov Rudolfa | 295,5 | 461 |
| Northbrook | Остров Нортбрук, Ostrov Nortbruk | 288,6 | 344 |
| Eva-Liv | Остров Ева-Лив, Ostrov Jeva-Liv | 288,0 | 381 |
| Wiener Neustadt | Остров Винер-Нёйштадт, Ostrov Viner-Njoištadt | 237,0 | 620 |
| Bruce | Остров Брюса, Ostrov Brjusa | 190,8 | 301 |
| Nansen | Остров Нансена, Ostrov Nansena | 164,1 | 372 |
| Payer | Остров Пайера, Ostrov Pajera | 160,0 | 284 |
| Rainer | Остров Райнера, Ostrov Rainera | 139,8 | 284 |
| Hayes | Остров Хейса, Ostrov Heisa | 132,2 | 242 |
| Greely | Остров Грили, Ostrov Grili | 127,2 | 447 |
| Arthur | Остров Артура, Ostrov Artura | 111,2 | 275 |
| Muut saaret |   | 333,1 |   |
Aiheesta muualla

Kuvia tai muita tiedostoja aiheesta Frans Joosefin maa Wikimedia Commonsissa
Primorjen kunnallispiirin sivusto (venäjäksi) (primadm.ru)
Frans Joosefin maa – valokuvia
Na pogranzastave "Nagurskaja" ljudi is medvedi živut bok o bok (venäjäksi) (pomorie.ru)
Poljarnaja stantsija Nagurskaja - Vuonna 1997 suljettu merisääasema, paikalla jatkaa rajavartioasema (Arkistoitu – Internet Archive) (venäjäksi) (sevmeteo.ru)
Synop Information for 20046 in Polargmo Im. E. T. Krenkelja, Russian Federation (eräs sääasema saarilla) (englanniksi)
Spravotšnaja informatsija po o. Heisa (Zemlja Frentsa-Iosifa (Arkistoitu – Internet Archive) (venäjäksi) (sevmeteo.ru)
Klimat v Ostrove Heisa (ilmastotietoa eräältä saarten sääasemalta) (venäjäksi) (pogoda.ru.net)
Frans Joosefin maan saaristoa
Tegetthoffin niemi Frans Joosefin maan Hall-saarella kesällä.
William Styron

| William Styron |
| --- | --- |
 William Styron työhuoneessaan elokuussa 1989
Henkilötiedot
Syntynyt: 11. kesäkuuta 1925 Newport News, Virginia, Yhdysvallat
Kuollut: 1. marraskuuta 2006 (81 vuotta) Martha’s Vineyard, Massachusetts, Yhdysvallat
Kansalaisuus:  yhdysvaltalainen
Ammatti:  kirjailija
Kirjailija
Tuotannon kieli: englanti
 Nimikirjoitus
Palkinnot
 Pulitzerin kaunokirjallisuuspalkinto (1968) William Dean Howellsin mitali (1970) National Book Award (1980) National Medal of Arts (1993) 
Aiheesta muualla
Löydä lisää kirjailijoitaKirjallisuuden teemasivulta
William ”Bill” Clark Styron Jr. (11. kesäkuuta 1925 Newport News, Virginia – 1. marraskuuta 2006 Martha's Vineyard, Massachusetts) oli yhdysvaltalainen kirjailija ja esseisti. Hänen tunnetuimpia teoksiaan ovat romaanit Nat Turnerin kapina (1967) ja Sofien valinta (1979) sekä muistelmateos Pimeän kuva: muistelma hulluudesta (1990).
Styron oli alkuun kiistelty, sittemmin arvostettu kirjailija. Hänen isänsä oli laivanrakennusinsinööri, joka kärsi kroonisesta masennuksesta, ja hänen äitinsä kuoli syöpään hänen ollessaan neljäntoista ikäinen. Hän pääsi opiskelemaan Davidson Collegeen Pohjois-Carolinaan, mutta lähti merivoimiin toisen maailmansodan lopulla. Japani kuitenkin antautui ennen kuin luutnantti Styronin laiva irtosi San Franciscon laiturista.